EkBass/fiwiki-20250220-pages-articles huggingface dataset:
Nagoyan roomalaiskatolinen hiippakunta

Nagoyan roomalaiskatolinen hiippakunta on katoliseen kirkkoon kuuluva japanilainen hiippakunta, joka toimii Japanissa Honshūn saaren keskiosissa. Hiippakunnan keskus on Nagoya. Hiippakunta kuuluu Osakan arkkihiippakunnan kirkkoprovinssiin. == Historia == 18\. helmikuuta 1922 perustettiin Nagoyan apostolinen prefektuuri erottamalla se Niigatan apostolisesta prefektuurista ja Tokion arkkihiippakunnasta. 16. huhtikuuta 1962 tämä prefektuuri korotettiin hiippakunnan asemaan. 24. kesäkuuta 1969 hiippakunta vaihtoi kirkkoprovinssia siirtyen Tokion arkkihiippakunnan alaisuudesta Osakan arkkihiippakunnan alaisuuteen. == Lähteet == == Aiheesta muualla == * Hiippakunnan kotisivut Luokka:Katolisen kirkon hiippakunnat Luokka:Katolinen kirkko Japanissa
Allan Ingelin

Allan Alexander Ingelin (20. maaliskuuta 1918 Helsinki – 5. maaliskuuta 1940 Säkkijärvi) oli suomalainen jääkiekkoilija. Hän pelasi uransa helsinkiläisissä KIF:ssä neljä kautta jääkiekon SM-sarjaa. Sven Ingelin pelasi jääkiekkouransa vuodesta 1936 alkaen helsinkiläisessä KIF:ssä. Jääkiekon pääsarjaa Nyholm pelasi neljä kautta eli kaudet 1936, 1937, 1938 ja 1939, ja niissä KIF sai kaksi hopeaa, pronssia ja kaudella 1939 Suomen mestaruuden. Ammatiltaan Ingelin oli laborantti. Hän osallistui talvisotaan JR 10:n riveissä Karjalankannaksella, jossa alikersantti Ingelin haavottui perääntymisvaiheessa Summan rintaman murtumisen jälkeen Viipurinlahden pohjoispuolella Säkkijärven Vilaniemellä. Häntä ennen kaatui Talvisodassa joukkuetoveri Olof Nyholm. == Lähteet == Luokka:Suomalaiset jääkiekkoilijat Luokka:Suomalaiset toisessa maailmansodassa kaatuneet Luokka:Vuonna 1918 syntyneet Luokka:Vuonna 1940 kuolleet
Tuulen nopeus

Tuulen nopeus on meteorologinen suure, jolla on suora yhteys tuulen voimakkuuteen. Tuulennopeuteen vaikuttaa ilmanpaine. Ilmanpaineen vaihdellessa pienellä alueella paljolti syntyy fysikaalinen voima, joka lisää tuulen nopeutta erittäin suureksi ja sitä myötä aiheuttaa erittäin voimakkaita tuulia. Tällaista tapahtuu matalapaineen vallitessa alueella. Nopeita ja voimakkaita tuulia esitetään sääkartoilla isobaareilla. Suomen merialueilla ei ole havaittu hirmumyrskyjä, mutta tunturialueilla on joskus mitattu tuulen keskinopeudeksi 40 m/s, ja yksittäisissä puuskissa tuulen nopeus on ollut jopa 50 m/s. Maailman suurin tuulen nopeus on mitattu Barrow Islandissa Australiassa 10.4.1996, joka oli 113 m/s. Tuulen voimakkuus on määritelty siten, että tuulen nopeuden ollessa 1-3 m/s puhutaan heikosta tuulesta, nopeuden ollessa 4-7 m/s se on kohtalaista, nopeuden ollessa 8-13 m/s se on navakkaa, nopeuden ollessa 14-20 m/s se on kovaa, nopeuden ollessa 21-24 m/s puhutaan myrskystä, nopeuden ollessa 25-28 m/s puhutaan kovasta myrskystä, nopeuden ollessa 29-32 puhutaan ankarasta myrskystä ja nopeuden ylittäessä 33 m/s puhutaan hirmumyrskystä. Tuulen voimakkuus on määritelty myös sen mukaan, miten se vaikuttaa maalla ja merellä. Maa-alueilla vaikuttavuutta on arvioitu useiden seikkojen mukaan, kuten miten tuuli tuntuu iholla, miten se näkyy puiden oksistossa, milloin se katkoo oksia, milloin se katkoo puita, milloin se irrottaa puita juurineen ja milloin se saattaa siirtää rakennuksia. Hirmumyrsky tuhoaa rakennuksia kokonaan. Merialueilla tuulen vaikuttavuutta on arvioitu myös useiden seikkojen mukaan, kuten kuinka pitkiä aaltoja tuuli aiheuttaa, milloin aallot vaahtoavat, milloin aallot murtuvat ja milloin aaltojen pärske kadottaa laivat näkyvistä. Hirmumyrskyjen aikaan meri vaahtoaa niin, että se on kokonaan valkoisena vaahdosta. == Lähteet == == Aiheesta muualla == * https://www.foreca.fi/sääpedia/r9f1rehk Luokka:Tuulet
Tony Blairin instituutti

Tony Blairin instituutti (TBI) () on Britannian entisen pääministerin Tony Blairin perustama voittoa tavoittelematon ajatushautomo, joka neuvoo poliittisia johtajia ja hallituksia. Blairin mukaan instituutin tehtävä on ”auttaa poliittisia päättäjiä ympäri maailman muutoksenteossa”, ja kamppailla ”autoritaarista populismia” vastaan. Instituutti on saanut rahoitusta muun muassa Saudi-Arabian hallitukselta ja Vladimir Putinin lähipiiriläisen Moshe Kantorin järjestöltä. Syyskuussa 2023 Suomen entinen pääministeri Sanna Marin ilmoitti jättävänsä eronpyynnön kansanedustajan tehtävästään siirtyäkseen Tony Blairin instituutin strategiseksi neuvonantajaksi. == Lähteet == Luokka:Ajatushautomot Luokka:Brittiläiset järjestöt
Helmipuumuura

Helmipuumuura (Megastictus margaritatus) on puumuuriin kuuluva lintulaji. Lajia tavataan Etelä-Amerikassa. == Koko ja ulkonäkö == Helmipuumuura kasvaa 13-14 cm pitkäksi. Sukupuolet eroavat toisistaan ulkonäöltään. Helmipuumuurakoiras on mustaa päälakea lukuun ottamatta kauttaaltaan harmaa. Vatsa on muuta ruumista hieman vaaleampi. Siivissä ja pyrstössä on kookkaita valkoisia täpliä. Lajin naaraan pää ja siivet ovat ruskeat ja selkä harmaa. Siipien ja pyrstön täplät ovat kellanruskeat. Helmipuumuuranaaraan rinta ja vatsa ovat kellanruskeat. == Levinneisyys ja elintavat == Helmipuumuuran levinneisyysalue ulottuu Venezuelan eteläisimmistä osista Peruun. Lajin elinympäristöä ovat kosteat hiekkamaiden metsät. Se liikkuu pareittain tai muutaman yksilön ryhminä. Helmipuumuuran ravintoa ovat hyönteiset. == Lähteet == Luokka:Puumuurat
Roscoe Pound

Roscoe Pound (27. lokakuuta 1870, Lincoln, Nebraska – 30. kesäkuuta 1964, Cambridge, Massachusetts) oli yhdysvaltalainen oikeustieteilijä, joka kuului amerikkalaisen oikeusrealismin varhaisiin edustajiinSiltala 2010, s. 104Laakso 2012, s. 64. Hänen viisiosaista teostaan Jurisprudence on pidetty yhtenä kattavimmista 1900-luvun oikeustieteellisistä teoksista. == Ura == Pound opiskeli kasvitiedettä Nebraskan yliopistossa ja oikeustiedettä Harvardin yliopistossa. Valmistuttuaan hän toimi Nebraskassa opettajana osavaltion yliopistossa sekä virkamiehenä osavaltion korkeimmassa oikeudessa ja hallinnossa. Hän toimi professorina Northwestern-yliopistossa, Chicagon yliopistossa ja Harvardin yliopistossa, jossa hän myös toimi oikeustieteellisen tiedekunnan dekaanina vuosina 1916–1936. Toisen maailmansodan jälkeen Pound oleskeli jonkin aikaa Kiinassa, jossa hän auttoi oikeusjärjestelmän organisoimisessa. Oikeustieteellisen työnsä lisäksi Pound myös löysi harvinaisen jäkälän, joka nimettiin hänen mukaansa Roscopoundiaksi. == Oikeustiede == Poundin mukaan oikeustiede ei ole ajassa taaksepäin katsovaa historiallista eksegeesiä vaan eräänlaista tulevaisuuteen suuntautuvaa yhteiskunnallista insinööritaitoa. Pound teki erottelun säädettyyn, toteutettavissa olevaan oikeuteen (eng. law in books), johon hänen kritisoimansa perinteinen mekanistinen oikeustiede keskittyi, ja toteutuneeseen, elävään oikeuteen (eng. law in action), johon hänen itsensä edustama sosiologinen oikeustiede keskittyi.Siltala 2010, s. 110Laakso 2012, s. 67–68 Oikeudellisessa ajattelussa on siis kiinnitettävä huomiota yhteiskunnallisiin faktoihin eikä pelkästään oikeuden sisäiseen systematiikkaan ja sen normiloogiseen rakenteeseen. Oikeudellisessa ratkaisutoiminnassa on Poundin mukaan kyse erilaisten yhteiskunnallisten intressien tasapainottamisesta, joka on pikemminkin arvoteoreettinen kuin oikeustieteellinen ongelma, sillä oikeussääntöjen tulkinta ei ole mahdollista ilman yhteyttä moraalisiin, poliittisiin ja sosiaalisiin arvoihin.Laakso 2012, s. 69–70 Juuri tämän arvoulottuvuuden painottaminen erottaa Poundin toisesta amerikkalaisen realismin varhaisesta edustajasta Oliver Wendell Holmesista.Laakso 2012, s. 66 Poundin teoriat mahdollisesti osittain inspiroivat Franklin D. Rooseveltin New Deal -uudistusohjelmaa, ja niitä käytettiin muiden toimesta perustelemaan näitä uudistuksia, vaikka Pound itse piti uudistuksia radikaaleina. == Lähteet == * * === Viitteet === Luokka:Yhdysvaltalaiset oikeustieteilijät Luokka:Yhdysvaltalaiset professorit Luokka:Vuonna 1870 syntyneet Luokka:Vuonna 1964 kuolleet
Karl Llewellyn

pienoiskuva|Karl Llewellyn vuonna 1934 Karl Llewellyn (22. toukokuuta 1893 – 13. helmikuuta 1962) oli yhdysvaltalainen oikeustieteilijä. Llewellyn kuului amerikkalaisen oikeusrealismin edustajiin. Hänen mukaansa vain se, mitä viranomaiset tekevät rikos- ja riita-asioissa, on oikeutta. Oikeussäännöillä on merkitystä vain siinä määrin kuin niiden avulla saattoi laatia ennusteita tuomioistuinten ja muiden viranomaisten tulevista ratkaisuista, ja muutoin ne ovat vain "leikkikaluja".Siltala 2010, s. 108 Llewellynin mukaan oikeudellisessa ratkaisutoiminnassa ei ollut kyse loogisesta subsumptiosta tosiseikkojen ja oikeussääntöjen kesken, vaan se on ei-loogista, jopa emotionaalis-irrationaalista toimintaa, jossa jokaisen ratkaisuun johtaa ainutkertainen intuitiivinen tunnetila. Oikeudellisten ratkaisujen perustelut ovat vain jälkikäteisiä näennäisperusteluita, jotka eivät ilmaise ratkaisuihin johtaneita todellisia tekijöitä, joiden selvittäminen on oikeustieteen tehtävä.Laakso 2012, s. 74–75 Llewellyn kehitti ns. law-jobs -teorian, jonka mukaan kaikkien ihmisryhmien tulee huolehtia tiettyjen tarpeiden tyydyttämisestä ja tehtävien tekemisestä, jotka voidaan jakaa kuuteen kategoriaan. Näihin kuuluvat riitojen ja muiden ongelmien ratkaiseminen, käyttäytymisen ja odotusten ennaltaehkäisevä kanavointi, niiden uudelleenkanavointi reaktiona ulkoisiin muutoksiin, toimivallan jakaminen, kannustimien tarjoaminen sekä näiden tehtävien edellyttämien tekniikoiden, taitojen, välineiden ja käytäntöjen kehittäminen. Llewellyn hyödynsi teoriaansa tutkiessaan Yhdysvaltain intiaaniheimojen oikeutta.Twining 2009, s. 105–106 == Lähteet == * * * === Viitteet === Luokka:Yhdysvaltalaiset oikeustieteilijät Luokka:Vuonna 1893 syntyneet Luokka:Vuonna 1962 kuolleet
Jonas Neubauer

Jonas Neubauer (19. huhtikuuta 1981 – 5. tammikuuta 2021) oli yhdysvaltalainen Tetris -ammattilainen. Häntä pidetään laajalti yhtenä kaikkien aikojen parhaimmista pelaajista voitettuaan seitsemän maailmanmestaruutta. Neubauer tunnettiin positiivisesta olemuksestaan, ja häntä pidetään Tetriksen kasvoina. Hän kuoli äkilliseen sairaskohtaukseen vuonna 2021. == Lähteet == Luokka:Yhdysvaltalaiset elektronisen urheilun ammattilaiset Luokka:Striimaajat Luokka:Vuonna 1981 syntyneet Luokka:Vuonna 2021 kuolleet
Soulin olympiastadion

Soulin olympiastadion () on urheilustadion Etelä-Korean Soulissa, joka rakennettiin 10. Aasian kisoja ja vuoden 1988 olympialaisia varten. Stadionilla pidettiin olympialaisten avajais- ja lopetusseremoniat sekä jalkapallotteluita, esteratsastuksen finaali sekä kaikki yleisurheilukilpailut. Olympialaisten jälkeen stadionia käytti muun muassa Etelä-Korean jalkapallomaajoukkue. Siellä on järjestetty myös konsertteja, joissa on esiintynyt muun muassa Lady Gaga ja Coldplay. Stadionin kunnostustyöt aloitettiin kesäkuussa 2023 ja niiden on tarkoitus kestää marraskuuhun 2026 saakka. Samalla stadionin kapasiteetti putoaa 60 000 katsojaan. Juoksuradat ja kentät uusitaan, mutta ulkoasu jätetään alkuperäiseen asuunsa. Remonttiin on varattu 350 miljaria Etelä-Korean wonia. == Lähteet == Luokka:Etelä-Korean jalkapallostadionit Luokka:Olympiastadionit Luokka:Kesäolympialaiset 1988 Luokka:Soulin rakennukset ja rakennelmat
Pedrolino

Pedrolino on italialaisen commedia dell'arten perushahmo, luonteeltaan yksinkertainen ja rehellinen palvelija, joka on yleensä nuori sekä sympaattinen. Pedrolino oli yksi koomisista palvelijahahmoista eli zanneista, ja hänen roolinsa näytelmissä oli olla epäonninen rakastaja ja muiden hahmojen kepposten uhri. Pedrolinon asuun kuului valkoinen takki, jossa oli suuri röyhelökaulus ja etumuksessa isot napit. Housut olivat väljät ja hatussa oli leveä lieri. Muista hahmoista poiketen Pedrolinolla ei ollut naamiota, ja hänen kasvonsa olivat valkaistu puuterilla. Alun perin Pedrolinon hahmo muodostui aiemman talonpoikaishahmon pohjalta, joka oli ovela mutta samalla hyvin naiivi. Hahmo kehittyi edelleen useiden samankaltaisten hahmotyyppien pohjalta. Näistä tunnettu näyttelijä Nicolò Zeccha kehitti Bertolinon hahmon, josta tuli sittemmin palvelija. Hahmon nimenä oli eri näytelmissä Piero, Pierro ja useimmiten Pedrolino. Tämän hahmon pohjalta kehittyi myöhemmin ranskalaisissa pantomiimeissa esiintynyt naiivi ja surumielinen Pierrot. == Lähteet == Luokka:Commedia dell'arte Luokka:Perushahmot
Pierrot

Pierrot on ranskalainen pantomiimi- ja improvisaatioteatterin perushahmo, surumielinen klovni, joka pohjautuu alun perin italialaiseen commedia dell'arten Pedrolino-hahmoon. Pierrotin hahmon ja tunnusomaisen valkean asun teki tunnetuksi G. Giaratoni, joka otti ne käyttöönsä Pariisissa vuonna 1673 ja loi hassun palvelijan tyypin. Pierrot’n asuun kuuluvat valkeat housut ja takki, jossa on suuret, mustat tai valkeat napit. Kasvot on valkaistu ja päässä on musta samettilakki. Pierrot-hahmo siirtyi ranskalaiseen pantomiimiin, jossa hahmo vähitellen omaksui säälittävän ja epäonnisen rakastajan roolin. Hahmolle on myös naispuolinen vastine Pierrette. Théâtre des Funambules -teatterissa suuri ranskalainen miimikko Jean-Gaspard Deburau (1796-1846) esitti 20 vuoden ajan Pierrot'ta säälittävänä, valkopukuisena rakastajana, joka kosiskeli ikuisesti kaunista Colombinaa. Ruggero Leoncavallon oopperan Pajatso (I pagliacci) klovnisankari on myöhempi esimerkki Pierrotin kaltaisen hahmon käytöstä. == Lähteet == Luokka:Perushahmot
Christopher Columbus Langdell

Christopher Columbus Langdell (22. toukokuuta 1826 New Boston, New Hampshire – 6. heinäkuuta 1906 Cambridge, Massachusetts) oli yhdysvaltalainen oikeustieteilijä. Langdell toimi Harvardin yliopiston oikeustieteellisen tiedekunnan dekaanina. Hän uudisti oikeustieteellistä tutkintoa ottamalla käyttöön säännöllisesti etenevät pakolliset kurssit ja kokeet. Hän myös kehitti oikeustieteen opetuksen case method -lähestymistavan, joka saavutti universaalin aseman oikeustieteellisessä koulutuksessa Yhdysvalloissa.Siltala 2010, s. 104–105 == Langdellin oikeudellinen formalismi == Langdell kehitti oikeudellisen tulkintaformalismin, joka nopeasti vakiinnutti asemansa amerikkalaisen oikeustieteen ja juristikoulutuksen valtavirtana 1800-luvun jälkipuolella. Formalismi sai vaikutteita saksalaisesta oikeustieteestä, ja sen taustalla oli etenkin kapitalistisen markkinatalouden kehittyminen, mikä loi tarvetta oikeuden ennustettavuudelle. Langdellin formalismin mukaan tärkeiden oikeustapausten määrä tulee vähentää mahdollisimman pieneksi ja näistä yksittäisistä ennakkoratkaisuista tulee johtaa päättelyn avulla niiden taustalla vaikuttavia yleisiä oikeusperiaatteita. Siinä korostettiin voimakkaasti stare decisis -oppia eli yksittäisen ennakkoratkaisun tai ennakkoratkaisujen sarjan sisältämän yleisesti velvoittavan oikeusohjeen eli ratio decidendin merkitystä. Oikeustiede ymmärrettiin luonnontieteiden kaltaiseksi tarkaksi ja arvovapaaksi tieteeksi, joka toimii autonomisesti omien metodologisten sääntöjensä mukaan ja jonka ulkopuolelle rajautuvat oikeuden yhteiskunnalliset vaikutukset ja tausta-arvot.Ervasti, Meincke (toim.) 2002, s. 32 Langdellin formalismia kehittivät edelleen hänen oppilaansa James Barr Ames ja Joseph Beale.Siltala 2010, s. 104 Myöhemmin 1800- ja 1900-luvun vaihteessa formalismia arvostelivat voimakkaasti amerikkalaisen oikeusrealismin edustajat, jotka korostivat oikeudellisen ratkaisutoiminnan tosiasiallisia yhteiskunnallisia vaikutuksia.Siltala 2010, s. 105Ervasti, Meincke (toim.) 2002, s. 33 == Lähteet == * * === Viitteet === Luokka:Yhdysvaltalaiset oikeustieteilijät Luokka:Vuonna 1826 syntyneet Luokka:Vuonna 1906 kuolleet
Malva (täsmennyssivu)

Malva voi tarkoittaa ainakin seuraavia asioita: * malvat (Malva), kasvisuku, joka kuuluu malvakasvien heimoon * Malva, naisen etunimi * Malva, Lahdessa sijaitseva visuaalisten taiteiden museo * Malva, kunta Espanjassa Zamoran maakunnassa * malvanvärinen (), väri * 1072 Malva, asteroidi eli pikkuplaneetta.
Malva (nimi)

Malva on naisen etunimi, joka pohjautuu mahdollisesti latinalaisperäiseen kukannimeen malva. Se voi olla myös Malviinan muunnos. Suomessa Malvaa on käytetty virallisena etunimenä 1900-luvun alusta alkaen. Syyskuuhun 2023 mennessä Digi- ja väestötietoviraston etunimitilastoon on kirjattu noin 240–260 tämännimistä naista. == Nimipäivä == Helsingin yliopiston elokuussa 2023 tekemän päätöksen mukaisesti Malva-nimi lisättiin suomenruotsalaiseen nimipäiväkalenteriin vuonna 2025. Nimipäivä on 3. kesäkuuta. == Tunnettuja Malvoja == * Malva Schalek (1882–1944/-45), tšekkoslovakialainen taidemaalari == Lähteet == Luokka:Etunimet
Cloze-testi

Cloze-testi on luetun ymmärtämistä mittaava koe, jossa on cloze-proseduurin mukaisesti käsiteltyjä tekstejä. Cloze-proseduuri on tekniikka, jossa luettavaan tekstiin tehdään aukkoja poistamalla siitä tiettyjä sanoja ennalta määrättyjä sääntöjä noudattaen. Aukkoja sisältävän tekstin ymmärtäminen asettaa tiettyjä vaatimuksia tietyille luetun ymmärtämisen komponenteille riippuen siitä, miten aukot on sijoitettu tekstiin. Kun koe otettiin käyttöön, tekstiin muodostettiin aukkoja siten, että tekstistä poistettiin joka \mathbb{N}:s sana, yleensä joka viides. Tällä tavoin luodun testin huomattiin korreloivan melko hyvin muiden luetun ymmärtämisen testien kanssa. Korrelaation katsottiin tosin syntyvän lähinnä dekoodauksen vaikutuksesta. Dekoodaus on merkittävä tekijä luetun ymmärtämisessä, joten kohtuullinen korrelaatio cloze-testiä laajemmille luetun ymmärtämisen testeille oli ymmärrettävää. Testillä ei kuitenkaan päästy käsiksi luetun ymmärtämiseen sen laajemmassa merkityksessä. Aukkojen muodostamiseen käytetty sääntö vaikuttaa siis siihen, mitä osia luetun ymmärtämisestä kyetään mittaamaan. Kokeen aukot voidaan laatia enemmän ymmärtämistä vaativiksi esimerkiksi huomioimalla pronominaaliset viittaukset, leksikaaliset yhtenäisyydet ja konjunktiot, jotka ovat yhtenäisyyttä luovia sidoksia. Nämä sidokset tuovat tekstiin johdonmukaisuutta läpi lauseiden. Cloze-testissä voi olla esimerkiksi tällainen tehtävä ja virke: “______ oli karitsa, josta hän piti kovasti”. Aukko on täytettävä vaihtoehdoilla: Koululla/Maijalla/Tulppuloilla/Pihassa. Kuten huomataan, poistettuun sanaan viitataan seuraavassa lauseessa persoonapronominilla hän, joka ei muuten viittaisi mihinkään. Tällöin tehtävää suorittava voi päätellä persoonapronominin edellyttävän aukon kohdalle sanaa, johon se viittaa kieliopillisesti oikein, eli Maija-sanaa. Jos tällaista sidoksisuutta sisältävä sana on poistettu tekstistä, lukijan täytyy osata hakea ratkaisuvihjeitä aukon sisältävän lauseen oli karitsa ulkopuolelta, eli virkkeen lopusta josta hän piti kovasti. On siis perusteltua, että harkitusti laaditulla cloze-testillä voidaan päästä käsiksi myös luetun ymmärtämiseen liittyviin syviin päättelyprosesseihin. Aukkojen vastaukset eivät saa olla liian helposti pääteltävissä. Yleisin tapa pisteyttää cloze-tehtäviä on antaa piste vain täsmälleen oikeasta vastauksesta, mutta esimerkiksi testattaessa vieraita kieliä testatessa käytetään myös väljempää pisteytystä, jossa synonyymista tai merkitysopillisesti johdonmukaisesta sanasta aukon täyttämiseksi annetaan piste. Jos pisteytyksessä annetaan yksi piste vain täsmälleen oikeasta vastauksesta voidaan näin vähentää tutkimuksen tekijöiden vastauksen tarkastusurakkaa. Tällaisen pisteytyksen haittapuolena saattaa olla, että täsmällisen vastauksen vaatiminen saattaa antaa vääristyneen kuvan joidenkin koehenkilöiden luetun ymmärtämisen taidoista. Myös vastaustavoissa eri cloze-testien välillä on eroavaisuuksia. Koetta on arvosteltu paljon, mutta suurin osa arvostelusta on kohdistunut perinteisellä cloze-proseduurilla laadittuihin testeihin. == Lähteet == Luokka:Kielitiede
Shakshouka

Shakshouka tai shakshuka (, ’sekoitus’Tässä on helppo, maukas ja taloudellinen arkiruoka – toimii myös vaikka aamupalana) on maghrebilainen ruoka,Britannica: Shakshouka jossa kananmunia hyydytetään tomaattikastikkeeseen. Se sisältää yleensä myös muun muassa paprikaa ja sipulia. Siitä voidaan kuitenkin tehdä useita erilaisia muunnoksiaIltalehti: Shakshuka on superhelppo valmistaa - kaikki aineet samalle pannulle. Shakshouka syntyi ruokalajina Pohjois- Afrikassa kolumbiaanisen vaihdon jälkeen 1500-luvun puolivälissä. == Etymologia == Sana shakshouka tulee maghrebiinien arabiankielestä tarkoittaen "sekoitusta". Sanan uskotaan olevan peräisin berberikielistä, vaikka useimmat lähteet ovatkin yhtä mieltä termin arabialaisesta alkuperästä. Läntisessä Maghrebissa siitä käytetään nimitystä bīḍ w-maṭiša (بيض ومطيشة "muna ja tomaatti"). == Historia == Ruoan alkuperästä kiistellään ja kilpailevat väitteet sen alkuperästä ovat algerialaisia, libyalaisia, marokkolaisia, tunisialaisia, egyptiläisiä, turkkilaisia ja jemeniläisiä. Tomaatit ja paprikat ovat Uuden maailman ainesosia, joista tuli yleisiä ainesosia vasta myöhempinä vuosisatoina. Pohjoisafrikkalaiset juutalaiset maahanmuuttajat toivat ruokalajin Israeliin 1950- ja 1960-luvuilla, mutta se tuli suosituksi vasta 1990-luvulla. == Variaatiot == Menemen on turkkilainen versio shakshoukasta. Jotkut shakshoukaversiot voidaan valmistaa lampaan jauhelihasta, mausteista, jogurtista ja tuoreista yrteistä. Toiset voivat sisältää suolaista juustoa, kuten fetaa. Mausteina voi käyttää esimerkiksi jauhettua korianteria, juustokuminaa, paprikaa ja cayennepippuria. Tunisialaisessa versiossa ruokaan voidaan lisätä perunoita, papuja, artisokkaa tai kesäkurpitsaa. Pohjoisafrikkalaista ruokalajia, matbuhaa, voidaan käyttää shakshoukan pohjana. ==Lähteet== Luokka:Arabialainen keittiö
Härmälä (Sauvo)

Härmälä on kylä Sauvon kunnassa Varsinais-Suomessa. Kylä sijaitsee muutaman kilometrin etelään kunnan keskustasta. Härmälän kylän pohjoisosa muodostuu pelloista ja eteläosa metsästä. Talot ovat sijoittuneet kylän eri puolille. Vanhan Härmälän yksinäistalon talouskeskus sijaitsee vanhalla paikallaan kylän keskiosissa.Sauvon kulttuurimaisema ja vanha rakennuskanta, s. 132. == Historia == Keskiajalla Härmälä kuului Timperlän kantakyliin ja oli niin sanottu suomalaisen oikeuden kylä, joka syntyi 1200-luvulla. Härmälä oli jo keskiajalla rälssitila, mutta se menetti rälssioikeutensa 1540-luvulla. 1610-luvulla tila jaettiin kahtia, mutta 1640-luvulla se yhdistyi ratsutilaksi. 1680-luvulla Härmälästä tuli rustholli numero 52. Vuosina 1772-1773 kylässä suoritettiin isojako. Tuohon aikaan kantatila muodostui kahdesta talosta, minkä lisäksi kylään kuului kaksi torppaa. == Lähteet == * === Viitteet === Luokka:Sauvon kylät
Hifi & Tuning Show

Hifi & Tuning Show (Hötsi) on Ouluhallissa ja sen ympäristössä syyskuun toisena viikonloppuna järjestettävä autonäyttelytapahtuma. Vuodesta 2002 järjestetty Hötsi pidettiin alun perin Nallikarissa ja vuonna 2004 tapahtuma siirtyi Raksilan Ouluhalliin. == Aiheesta muualla == * Hötsi Luokka:Oulun tapahtumat Luokka:Autonäyttelyt
Roar Flåthen

Roar Flåthen (s. 15. tammikuuta 1950) on norjalainen ammattiyhdistysjohtaja, joka toimi Landsorganisasjonenin puheenjohtajana vuosina 2007–2013. Koulutukseltaan hän on mekaanikko. ==Lähteet== ==Aiheesta muualla== Luokka:Norjalaiset ammattiyhdistysjohtajat Luokka:Vuonna 1950 syntyneet Luokka:Elävät henkilöt
Lloyd Jones

Lloyd Jones (s. 1955 Lower Hutt, Uusi-Seelanti) on uusiseelantilainen fiktiokirjailija. Hän on kirjoittanut myös romaaneja, novelleja, lastenkirjoja ja tietokirjoja. Kirjoittamisen lisäksi hän on työskennellyt toimittajana ja konsulttina. Jones opiskeli nuoruudessaan Wellingtonin Victoria-yliopistossa. == Teokset == * Swimming to Australia (1991) * Into the Field of Play: New Zealand Writers on the Theme of Sport (1992) * Biografi (1993) * Last Saturday (1994) * This House Has Three Walls (1997) * Choo Woo (1998) * The Book of Fame (2000) * Here At The End of the World We Learn to Dance (2002) * Napoleon and the Chicken Farmer (2003) * Paint Your Wife (2004) * Everything You Need to Know About the World by Simon Eliot (2004) * Mister Pip (2007) * Hand Me Down World (2010) * The Man in the Shed (2011) * A History of Silence: A Memoir (2013) == Palkinnot == * New Zealand Book Award (1991) * Montana Book Awards Deutz Medal (2001) * Montana Book Award (New Zealand) (2002) * Tasmania Pacific Fiction Prize (2003) * Spectrum Print Book Design Award (2004) * New Zealand Post Book Award (2004) * LIANZA Children's Book Awards Russell Clark Award (2004) * New Zealand Post Book Award (2005) * Commonweatlh Writers Prize (2005) * Montana Book Award (New Zealand) (2007) * Montana Book Award (New Zealand) (2007) * Man Booker Prize for Fiction (2007) * Commonwealth Writers Prize (2007) * Kiriyama Prize (2008) * British Book Awards Richard & Judy Best Read of the Year (2008) * Booksellers Association Independent Booksellers' Book Prize (2008) == Lähteet == Luokka:Uusiseelantilaiset lasten- ja nuortenkirjailijat Luokka:Tietokirjailijat Luokka:Novellikirjailijat Luokka:Vuonna 1955 syntyneet Luokka:Elävät henkilöt
Rådhusplassen

Rådhusplassen on aukio Oslon keskustassa kaupungintalon vieressä Pipervikan rannalla. Aukion läntinen osa on nimetty Brynjulf Bullin ja itäinen Rolf Strangerin mukaan. Aukiolla on useita patsaita muun muassa Emil Lieltä, Per Hurumilta ja Axel Enderiltä. Aiemmin aukion läpi kulki vilkas autoliikenne, mutta se siirtyi 1990-luvulla aukion alittavaan tunneliin. Nykyisin Rådhusplassenilla järjestetään paljon tapahtumia ja se toimii esimerkiksi Oslon maratonin lähtöpaikkana ja maalina. Tordenskiold (by alexao).jpg|Peter Tordenskjoldin muistopatsas (Axel Ender, 1901) RooseveltOlso.jpg|Franklin D. Rooseveltin muistopatsas (Stinius Fredriksen, 1950) pystytettiin kiitoksena Yhdysvaltain tuesta Norjalle toisen maailmansodan jälkeen. Rådhusplassen 25. juli 2011.jpg|Rådhusplassen täynnä ihmisiä muistotilaisuudessa kolme päivää heinäkuun 2011 terrori-iskun jälkeen. ==Lähteet== ==Aiheesta muualla== Luokka:Oslon aukiot
Guadalupe Nettel

Guadalupe Nettel (s. 1. tammikuuta 1973 México, Meksiko) on meksikolainen kirjailija. Hän on julkaissut teoksia useissa genreissä, kuten fiktiossa ja tietokirjaillisuudessa. Nettel valmistui kielitieteen tohtoriksi Pariisissa. Omien teoksiensa lisäksi hän kirjoittaa espanjan- sekä ranskankielissä aikakauslehdissä. Nettel äänestettiin yhdeksi tärkeimmistä 39:stä latinalaisamerikkalaisesta kirjailijasta Bogotá Hay Festivalilla vuonna 2006. == Teokset == * El huésped (2006) * Pétalos y otras historias incómodas (2008) * Julio Cortázar (2008) * El cuerpo en que nací (2011) * El matrimonio de los peces rojos (2013) * Octavio Paz. Las palabras de la libertad (2014) * Después del invierno (2014) * Bonsái (2014) * Material de lectura (2017) * Still Born (2020) == Lähteet == == Aiheesta muualla == Luokka:Meksikolaiset kirjailijat Luokka:Vuonna 1937 syntyneet Luokka:Elävät henkilöt
Yuri Herrera

Yuri Herrera (s. 1970 Actopan, Meksiko) on meksikolainen fiktiota tuottava kirjailija ja opettaja. Hänen esikoisromaaninsa palkittiin ilmestymisvuonnaan sen parhaaksi esikoisteokseksi ja hänet nimitettiin Latinalaisen Amerikan lupaavimpien kirjailijoiden joukkoon. Herrera opiskeli El Pasossa valtiotiedettä sekä luovaa kirjoittamista ja valmistui lopulta filosofian tohtoriksi Kalifornian yliopistosta. Nykyään Herrara toteuttaa uraa Tulanen yliopistossa. == Teokset == * Kartellin trubaduuri (2015), Trabajos del reino * Kropparnas själavandring (2017), La transmigración de los cuerpos * Maailmanlopun merkit (2016), Señales que precederán al fin del mundo == Lähteet == == Aiheesta muualla == Luokka:Meksikolaiset kirjailijat Luokka:Opettajat Luokka:Vuonna 1970 syntyneet Luokka:Elävät henkilöt
Axel Ender

Axel Ender (14. syyskuuta 1853 Asker – 10. syyskuuta 1920 Kristiania (nyk. Oslo)) oli norjalainen taidemaalari. Hänet tunnetaan erityisesti genremaalauksistaan ja alttaritauluistaan. Lisäksi hän on veistänyt Rådhusplassenin aukiolle sijoitetun Tordensiold-patsaan, jonka perusteella hänelle myönnettiin Pyhän Olavin ritariristi. == Teoksia == Tiedosto:Axel Ender - Italian Boy - NG.M.01637 - National Museum of Art, Architecture and Design.jpg|Italialainen poika (1879) Tiedosto:Axel Ender - Pike med grønnsaker - Nasjonalmuseet - NG.M.04461.jpg|Tyttö vihannesten kanssa (1878) == Lähteet == Luokka:Norjalaiset taidemaalarit Luokka:Norjalaiset kuvanveistäjät Luokka:Vuonna 1853 syntyneet Luokka:Vuonna 1920 kuolleet
Hyundai i20 R5

Hyundai i20 R5 on Hyundai Motorsportin kehittämä R5-luokan ralliauto. Auto on suunniteltu kilpailemaan alueellisissa ja kansallisissa kilpailuissa sekä WRC2-sarjassa. i20 R5 -mallin kehitys alkoi vuonna 2015 asiakasohjelmaa varten yksityistallien käyttöön. Autossa on turboahdettu 1,6-litran bensiinimoottori ja neliveto. Luokassa auton minimipaino on . Autossa on polttoaineen suoraruiskutus ja viisivaihteinen sekventiaalinen vaihteisto. Auton seuraaja on Hyundai i20 N Rally2. == Lähteet == == Aiheesta muualla == * Tulokset eWRC- sivustolla i20 R5 Luokka:R5-autot
Luettelo Susan Sarandonin saamista palkinnoista ja ehdokkuuksista

Tämä on luettelo Susan Sarandonin saamista palkinnoista ja ehdokkuuksista. == Elokuva-, televisio- ja musiikkipalkinnot == === Oscar-palkinnot === Vuosi Kategoria Työ Tulos Lähde 1980 Paras naispääosa Atlantic City 1991 Paras naispääosa Thelma ja Louise 1992 Paras naispääosa Lorenzon öljy 1994 Paras naispääosa Päämies 1995 Paras naispääosa Kuolemaantuomittu === Golden Globe -palkinnot === Vuosi Kategoria Työ Tulos Lähde 1988 Paras naispääosa musikaali- tai komediaelokuvassa Vamppi ja veteraani 1990 Paras naispääosa draamaelokuvassa Sähköinen kohtaaminen 1991 Paras naispääosa draamaelokuvassa Thelma ja Louise 1992 Paras naispääosa draamaelokuvassa Lorenzon öljy 1995 Paras naispääosa draamaelokuvassa Kuolemaantuomittu 1998 Paras naispääosa draamaelokuvassa Aina vierelläsi 2002 Paras naissivuosa Mieletön matka 2006 Paras naispääosa minisarjassa tai televisioelokuvassa Bernard ja Doris 2017 Paras naispääosa minisarjassa tai televisioelokuvassa Feud: Bette and Joan 2017 Paras minisarja tai televisioelokuva Feud: Bette and Joan === Bafta- palkinnot === Vuosi Kategoria Työ Tulos Lähde 1991 Paras naispääosa Thelma ja Louise 1994 Paras naispääosa Päämies === Screen Actors Guild -palkinnot === Vuosi Kategoria Työ Tulos Lähde 1994 Paras naispääosa Päämies 1995 Paras naispääosa Kuolemaantuomittu 2006 Paras naisnäyttelijä televisioelokuvassa tai minisarjassa Bernard ja Doris 2010 Paras naisnäyttelijä televisioelokuvassa tai minisarjassa Jack Kevorkian – Tohtori Kuolema 2015 Paras naisnäyttelijä televisioelokuvassa tai minisarjassa The Secret Life of Marilyn Monroe 2017 Paras naisnäyttelijä televisioelokuvassa tai minisarjassa Feud: Bette and Joan === Primetime Emmy -palkinnot === Vuosi Kategoria Työ Tulos Lähde 2001 Paras vieraileva naisnäyttelijä komediasarjassa Frendit 2002 Paras vieraileva naisnäyttelijä komediasarjassa Veljemme on nero 2006 Paras naispääosa minisarjassa tai televisioelokuvassa Bernard ja Doris 2010 Paras naissivuosa minisarjassa tai televisioelokuvassa Jack Kevorkian – Tohtori Kuolema 2017 Paras naispääosa minisarjassa tai televisioelokuvassa Feud: Bette and Joan 2017 Paras minisarja Feud: Bette and Joan === Daytime Emmy -palkinnot === Vuosi Kategoria Työ Tulos Lähde 2001 Paras erikoisluokiteltu sarja Cool Women in History === Grammy-palkinnot === Vuosi Kategoria Työ Tulos Lähde 2000 Paras lasten äänikirja Dinosongs: Poems to Celebrate a T. Rex Named Sue == Katso myös == * Susan Sarandonin filmografia ja teatteriesiintymiset == Lähteet == == Aiheesta muualla == * Luokka:Luettelot näyttelijöistä
Gianfranco Cunico

Gianfranco Cunico (s. 11. lokakuuta 1957) on italialainen ralliautoilija. Hän osallistui 20 rallin MM-sarjan kilpailuun, joista ensimmäinen oli Sanremon ralli 1981 ja viimeinen oli Sanremon ralli 2000. Hän voitti yhden MM-sarjan osakilpailun, joka oli Sanremon ralli 1993. Ensimmäinen palkintopallisijoitus oli Korsikan rallissa 1991 ja ensimmäinen erikoiskoevoitto Sanremon rallissa 1990. Hän on moninkertainen Italian mestari ja hän on ajanut myös rallin EM- sarjassa. == Lähteet == Luokka:Italialaiset ralliautoilijat Luokka:Vuonna 1957 syntyneet Luokka:Elävät henkilöt
Bjørnafjorden

Bjørnafjorden on kunta Vestlandin läänissä Norjassa. Se perustettiin vuonna 2020 yhdistämällä Osin ja Fusan kunnat. Bjørnafjordenin maapinta-ala on 487 neliökilometriä ja asukasluku 25 213 vuoden 2022 alussa. Kunnan hallinnollinen keskus on Osøyro. Muita taajamia ovat Søfteland, Søre Øyane ja Eikelandsosen. Kunnan alueelle ulottuu myös osa Bergenin keskustaajamasta. ==Lähteet== ==Aiheesta muualla== *
Osøyro

Osøyro on taajama Bjørnafjordenin kunnassa Vestlandin läänissä Norjassa ja kuntansa hallinnollinen keskus. Taajaman pinta-ala on 9,2 neliökilometriä ja asukasluku 14 200 vuoden 2022 alussa. Os kyrkje.jpg|Osin kirkko ==Lähteet== ==Aiheesta muualla== Luokka:Norjan taajamat Luokka:Bjørnafjorden
Søfteland

Søfteland (myös muodossa Syfteland) on taajama Bjørnafjordenin kunnassa Vestlandin läänissä Norjassa. Sen pinta-ala on 1,2 neliökilometriä ja asukasluku 2 087 vuoden 2022 alussa. Taajama sijaitsee Eurooppatien E39 varrella. ==Tunnettuja henkilöitä== * Kjersti Tysse Plätzer (s. 1972), kilpakävelijä * Erik Tysse (s. 1980), kilpakävelijä ==Lähteet== Luokka:Norjan taajamat Luokka:Bjørnafjorden
Søre Øyane

Søre Øyane on taajama Bjørnafjordenin kunnassa Vestlandin läänissä Norjassa. Sen pinta-ala on 1,1 neliökilometriä ja asukasluku 1 077 vuoden 2022 alussa. ==Lähteet== Luokka:Norjan taajamat Luokka:Bjørnafjorden
Harjumetsä

Harjumetsä on harjumaastossa kasvava metsä. Harjut ovat syntyneet viimeisen jääkauden mannerjäätikön sulaessa ja täten harjujen maaperä on paljolti hiekkapitoista. Harjumaan hiekkapitoisuus puolestaan tekee maaperästä vettä läpäisevää. Paahteisissa, valoisissa harjumetsissä elää useita uhanalaisia lajeja, varsinkin uhanalaisia hyönteisiä, kuten harjusinisiipi ja palosirkka ja monet perhoslajit. Harjumetsissä eläviä uhanalaisia kasveja ovat hämeenkylmänkukka ja hietaneilikka. Muita harjumetsien kasveja ovat idänkeulankärki, kangasajuruoho ja kissankäpälä. Monet paahteiset ja aiemmin harvapuustoiset harjumetsät ovat viimeisten vuosikymmenien aikana kasvaneet umpeen. Tähän on vaikuttanut metsälaidunnuksen väheneminen ja metsäpalojen torjunta. Näitä harjumetsien paahderinteitä on ryhdytty ennallistamaan puiden harvennuksella ja maan pinnan rikkomisella. Tähän ennallistamistoimintaan liittyen on Suomessa perustettu hankkeita, joihin liittyen ollaan yhteydessä muihin luonnonsuojeluhankkeisiin. == Lähteet == Luokka:Metsät
Nancy Carell

Nancy Ellen Walls Carell (s. 19. heinäkuuta 1966) on yhdysvaltalainen näyttelijä, koomikko ja kirjailija, joka tunnetaan parhaiten työstään Saturday Night Livessä, The Daily Showssa ja The Officessa. Vuonna 2016 hän loi TBS- komediasarjan Angie Tribeca miehensä Steve Carellin kanssa. == Koulutus == Nancy syntyi ja kasvoi Cohassetissa, Massachusettsissa. Hän valmistui Boston Collegesta vuonna 1988. Opiskelijana hän kuului improvisaatioryhmään My Mother's Fleabag. == Ura == Nancy aloitti komedian The Second Cityssä Chicagossa ja, liittyi Saturday Night Liven (1995–1996) näyttelijöihin. Myöhemmin hän toimi kirjeenvaihtajana satiirisessa TV-uutisohjelmassa The Daily Show. Hän ääninäytteli Helen Gooden hahmoa Mike Judgen luomassa animaatiosarjassa The Goode Family, jossa hänet mainittiin ensimmäistä kertaa Nancy Carellina Nancy Wallsin sijaan. Carell vieraili toisinaan The Office -ohjelmassa Carol Stillsinä, kiinteistönvälittäjänä ja miehensä Michael Scottin entisenä tyttöystävänä. Nancy ja hänen miehensä Steve loivat TBS:n komediasarjan Angie Tribeca, jossa pääosassa oli Rashida Jones. Sarjan ensi- ilta oli 17. tammikuuta 2016. == Yksityiselämä == Nancy on naimisissa näyttelijä ja koomikko Steve Carellin kanssa. Heillä on kaksi lasta, Elisabeth ja John. Luokka:Yhdysvaltalaiset näyttelijät Luokka:Yhdysvaltalaiset koomikot Luokka:Yhdysvaltalaiset kirjailijat Luokka:Vuonna 1966 syntyneet Luokka:Elävät henkilöt
Edmund Sjöberg

Klas Edmund Sjöberg (28. helmikuuta 1917 Turku – 15. toukokuuta 1971)Kuolinilmoitus, Klas Edmund Sjöberg, Hufvudstadsbladet, 1971, No 142, sivu 22, julkaistu 28.5.1971 oli suomalainen jääkiekkoilija.Urheilumme Kasvot Osa 3, Sjöberg, Edmund, sivu 478, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978 Sarjatasolla Sjöberg edusti helsinkiläisiä HSK:ta ja Kiffeniä. Jääkiekkoa Sjöberg pelasi niin hyökkääjänä kuin puolustajana. Sjöberg aloitti uransa HSK:ssa vuonna 1931. Syksystä 1935 hän edusti KIF:ää yli sotavuosien aina kevääseen 1945. Sen jälkeen hän pelasi vielä kevääseen 1949 asti HSK:ssa. Maajoukkueessa hän pelasi 14 maaottelua, joista osan vuoden 1939 MM-kisoissa Sveitsissä. Aktiiviaikanaan hän harrasti myös jalkapalloa. Sjöberg on haudattu Espooseen Kappelin hautausmaalle. ==Saavutukset== *4 SM-kultaa (1934, 1939, 1941 ja 1943) *2 SM-hopeaa 1936 ja 1937 *3 SM-pronssia 1935, 1938 ja 1945 *14 maaottelua *Jääkiekkoliiton hopeinen ansiomerkki #2 == Lähteet == Luokka:Suomalaiset jääkiekkoilijat Luokka:Vuonna 1917 syntyneet Luokka:Vuonna 1971 kuolleet
Peyrat-le-Château

Peyrat-le-Château on kunta keskisessä Ranskassa Haute-Viennen departementissa Uuden-Akvitanian alueella. Se sijaitsee Maulde-joen varrella, noin 49 kilometriä Limogesin kaupungista itään. Keskiajalla kaupunki oli linnoitettu, ja se tunnettiin nimellä Peyrat-le-Fort. Kaupunki ja linna tuhoutuivat vuonna 1184 kun Englannin kuningas Henrik II:n ja hänen poikansa Henrik Nuoremman välisen sodan jälkeen aseelliset joukot valtasivat Peyratetin ja tuhosivat ympäröivää aluetta. Kaupunki kirkkoineen sytytettiin tuleen ja suuri osa paikallisesta perinnöstä tuhoutui. Lisäksi linnoitus purettiin. Rakennukset rakennettiin uudelleen 1400-luvulla. Tuolloin rakennetun linnan viidestä tornista on jäljellä yksi: La Tour Carrée. Se oli samalla yksi kaupungin sisäänkäyntiporteista. Linnassa toimii nykyään Ranskan vastarintaliikemuseo Musée de la Résistance de Peyrat-le-Château. Kunnan alueella on osa 1940- ja 1950-lukujen vaihteessa rakennettua Lac de Vassivièren tekojärveä. ==Tunnettuja kuntalaisia== *Gilles Lalay (1962-1992), enduropyöräilijä ja Pariisi-Dakar-rallin voittaja vuonna 1989. ==Lähteet== ==Aiheesta muualla== Luokka:Haute-Viennen kunnat
Tapionraitti

Tapionraitti () on noin 1,5 kilometrin pituinen itä-länsisuuntainen jalankulku- ja pyörätie Espoon Tapiolassa. Se ulottuu Kehä I:n varresta Otaniemen rajalta Länsikorkeen alueelle. Tapionraitti kulkee Tapiontorin ja Heikintorin kauppakeskusten kautta, viimeksi mainitun läpi katettuna rakennuksen sisäisenä käytävänä. Sen varrella ovat myös Tapiolan kirkko, Tapiola Garden -hotelli ja Tapiolan keskustorni. Tapionraitti on suurimmaksi osaksi päällystetty neliömäisillä betonilaatoilla, itäisin osuus osittain myös asfaltilla. == Eri osuudet == Tapionraitin itäisin osa Kehä I:ltä Menninkäisentielle kulkee Tapiolantien vierellä kapean viheralueen tai paikoitellen vain reunakivien erottamana. Sitä voitaisiinkin pitää vain Tapiolantiehen liittyvänä jalkakäytävänä ja pyörätienä, joskin sillä on eri nimi. Menninkäisentien risteyksessä Tapionraitti erkanee etelään kaareutuvasta Tapiolantiestä kokonaan ja jatkuu viivasuorana länsilounaaseen Køgenpuiston reunaa pitkin Tapionaukiolle saakka. Tällä osuudella Tapionraitin varressa sijaitsevat Tapiolan kirkko ja hotelli Tapiola Garden. Viimeksi mainitun toisella puolella on Tapiolan keskusallas. Tapionaukion länsireunassa Tapionraitin varrella on Tapiolan keskustorni. Tapionraitti jatkuu edelleen Tapiontori-nimisen matalahkon liikerakennuksen pihan läpi, sen länsipäässä rakennukseen jätettynä kulkuaukkona, Sampotorille. Sampotorin länsipuolella Tapionraitti kulkee katettuna ja lämmitettynä Heikintorin liikerakennuksen läpi. Vuonna 1968 valmistunutta Heikintoria ja sen läpi kulkevaa Tapionraitin osuutta nimitettiin aikoinaan "ikuisen kesän ostoskaduksi", mutta nykyisin se on jäänyt alueen uudempien liikerakennusten varjoon ja suuri osa sen liiketiloista on tyhjillään. Heikintorin länsipuolella Tapionraitti jatkuu edelleen Pohjantien yli Länsikorkeen alueelle, jossa se päättyy Tornitaso- nimiselle kadulle lähellä Oravannahkatoria. Tämän osuuden varrella on pääasiassa rivitaloja, mutta mäen päällä kadun länsipäässä korkeita kerrostaloja. == Historia == Tapionraitti jalankulkuakselina kuului jo Aarne Ervin vuonna 1954 laatimaan Tapiolan keskustan suunnitelmaan. Sitä on pidetty Suomessa ainutlaatuisena esimerkkinä modernin arkkitehtuurin kävelykeskustaihanteesta. Tapionraittia on päätetty kehittää Tapiolan historiaa symbolisoivana kulttuurisia elämyksiä tuottavana puutarhakaupungin itä-länsisuuntaisena akselina. Se muodostaa pienimuotoisten kaupallisten ja muiden palvelujen vyöhykkeen nykyisen, metroaseman ympärille muodostuneen liikekeskuksen ja Kulttuuriaukion ympäristön väliin. == Lähteet == Luokka:Tapiola Luokka:Espoon kadut Luokka:Suomen kävelykadut
Beaumont-du-Lac

Beaumont-du-Lac on kunta keskisessä Ranskassa Haute-Viennen departementissa Uuden-Akvitanian alueella. Se sijaitsee Maulde-joen varrella, noin 54 kilometriä Limogesin kaupungista itään. Kunnan nähtävyyksiä on linna Château de Vassivière. Linnassa on useita arkkitehtonisia tyylejä eri aikakausilta. Viimeisimmät muutostyöt on tehty 1800-luvun lopulla ja 1930-luvulla. Linna on ollut Vassivièren suvun omistuksessa. Vuonna 1948 aloitettiin Maulde-joen patoaminen vesivoiman saamiseksi. Tuolloin suuri osa Vassivièren omistamista maista jäi Lac de Vassivièren tekojärven alle. Linna jäi järven keskelle muodostuneeseen Île de Vassivièren saareen. Suku piti saaren ja linnan omistuksessaan vuoteen 1977 saakka. ==Lähteet== ==Aiheesta muualla== Luokka:Haute-Viennen kunnat
Louis Paul Boon

Louis Paul Boon (15. maaliskuuta 1912 Aalst, Belgia – 10. toukokuuta 1979 Erembodegem) oli belgialainen kirjailija. Hän kirjoitti romaaneita, jotka käsittelevät muun muuassa pornografiaa, esseitä, kolumneja, kritiikkiä sekä radionäytelmiä. Näiden lisäksi Boon toteutti uraa vielä runoilijana, toimittajana, taidemaalarina ja kuvanveistäjänä. Hänen kirjoistaan kymmenen on käännetty ranskaksi, englanniksi, saksaksi, tanskaksi, norjaksi, ruotsiksi, italiaksi, portugaliksi, katalaaniksi, puolaksi, venäjäksi ja unkariksi. Boonin romaanin Verscheurd Jeugdportret ("Muotokuva murskatusta nuoresta", 1975) kertoo Boonin nuorena kokemista vakavista muistoista toisen maailmansodan aikana. Hän alkoi opisekella kuvataidetta Aalstin kuvataideakatemiassa 16-vuotiaana. Boon avioitui Jeanneke De Wolfin kanssa vuonna 1936 ja he saivat pojan vuonna 1939. == Lähteet == == Aiheesta muualla == Luokka:Kriitikot Luokka:Belgialaiset runoilijat Luokka:Belgialaiset toimittajat Luokka:Belgialaiset taidemaalarit Luokka:Belgialaiset kuvanveistäjät Luokka:Vuonna 1912 syntyneet Luokka:Vuonna 1979 kuolleet
Tova

Tova on naisen etunimi. Skandinaviassa se tunnetaan tanskalaisen Tove-nimen ruotsalaisena rinnakkaismuotona. Tova on myös juutalainen nimi, jonka hepreankielinen merkitys on ’hyvä’. Pohjoismainen Tova-nimi on syntynyt lyhentymällä Tor-alkuisista naisennimistä, samoin kuin nimi Tora. Tova on ollut käytössä jo viikinkiaikana, sillä se esiintyy vanhoissa riimukivissä. Nimi otettiin uudelleen käyttöön vuonna 1912, ja siitä tuli Ruotsissa melko yleinen etunimi 1980- ja 1990-luvuilla. Digi- ja väestötietoviraston mukaan Suomessa on syyskuuhun 2023 mennessä tilastoitu noin 80–90 Tova-nimistä naista. == Nimipäivät == Helsingin yliopiston elokuussa 2023 tekemän päätöksen mukaisesti Tova-nimi lisättiin suomenruotsalaiseen nimipäiväkalenteriin vuonna 2025. Nimipäivä on 12. joulukuuta. Vuosina 1986–1992 Tovalla oli Ruotsin almanakassa nimipäivä 2. marraskuuta.Lindgren, Birgitta: Namnlängden och namnens placering under olika tider. – == Tunnettuja Tova-nimisiä == * Tova Berlinski (1915–2022), israelilainen taidemaalari == Lähteet == Luokka:Etunimet
Nude (Loreenin EP)

Nude on ruotsalaislaulaja Loreenin elokuussa 2017 julkaistu EP. == Kappaleet == ==Lähteet== Luokka:Ruotsalaiset popalbumit Luokka:Vuoden 2017 EP:t
Lac de Vassivière

Lac de Vassivière on tekojärvi Ranskassa Uuden-Akvitanian alueella. Se on yksi Ranskan suurimmista tekojärvistä. Järvi ulottuu neljän kunnan alueelle, jotka ovat Creusen departementissa Faux-la-Montagnen ja Royère-de-Vassivièren kunnat sekä Haute-Vienne departementissa Beaumont-du-Lacin ja Peyrat-le-Châteaun kunnat. == Historia == Ranskassa alkoi 1940-luvun lopulla voimakkaan talouskasvun kausi, joka tunnetaan nimellä Trente Glorieuses. Tuolloin Ranskan sähköenergiantarpeet kasvoivat. Sitä varten Ranskaan rakennettiin voimalaitoksia, joista yksi oli Viennen sivujoen Maulden patoaminen ja vesivoimalan rakentaminen. Mauldejoen vesi ei yksin riittänyt tarvittavaan vesimäärään, vaan tekojärveen ohjailtiin useiden viereisten jokien vettä kanavien avulla. Pato on 32,9 metriä korkea. Vuoden 1949 lopussa pato suljettiin ja tekojärvi täytyi vedellä. Tekojärvessä on 106 miljoonan kuutiometrin vesivaranto. Vuonna 1952 vesivoimala otettiin käyttöön. Sen keskimääräinen vuotuinen sähköntuotanto vastaa 40 000 asukkaan kaupungin vuosikulutusta. Järvellä on myös tärkeä vapaa-ajanviettopaikka. ==Lähteet== ==Aiheesta muualla== Luokka:Ranskan järvet Luokka:Creuse Luokka:Haute-Vienne
Varuskuntakirkko

Varuskuntakirkko on Suomessa varuskunnan yhteyteen ja tarpeisiin rakennettu kirkko. Ainoat varuskuntakirkkoina yhä toimivat rakennukset ovat Riihimäen varuskuntakirkko ja Merikappeli Upinniemessä.Henri Kivijärvi: Kaatuneiden muistopäivän jumalan­pal­velus televisioidaan Merikappelista Kirkkonummen Sanomat 16.5.2023 Riihimäen varuskuntakirkon omistaa Suomen valtio, mutta esineistöstä pitää huolta ja eniten tilaisuuksia siellä pitää Riihimäen seurakunta. Itsenäisyyden aikana on rakennettu ainoastaan Merikappeli (1965) ja Savon sotilaskappeli Mikkelissä, joka ei kuitenkaan homeongelmien takia ole käytössä. Muut, jo käytöstä poistuneet, varuskuntakirkot rakennettiin Venäjän vallan aikana. ==Varuskuntakirkot== * Hämeenlinnan venäläinen varuskuntakirkko * Lappeenrannan kirkko, suunniteltu alun perin varuskuntakirkoksi mutta ei ehtinyt valmistua ennen kuin Venäjän valta päättyi Suomessa * Lappeenrannan ortodoksinen kirkko, alun perin varuskuntakirkko * Merikappeli * Pirkkalan varuskuntakirkko * Pyhän Ristin kirkko (Kouvola) * Riihimäen varuskuntakirkko * Savon sotilaskappeli * Suomenlinnan kirkko * Tuusulan venäläinen varuskuntakirkko * Viipurin vanha tuomiokirkko == Lähteet == *
Ceahlăun kansallispuisto

Ceahlăun kansallispuisto () on kansallispuisto Romanian pohjoisosan Neamțin piirikunnassa, Itä-Karpaateilla. Kansallispuiston keskeisintä antia on 1907 metrin korkeuteen kohoava, Romanian Ólympos-vuoreksi kutsuttu Ceahlaun massiivi ympäristöineen, kasvi- ja eläinlajistoineen. Kansallispuistossa vierailu on maksullista. thumb|left|Duruitoarean vesiputous. Suojelualue perustettiin vuonna 1955, ja kansallispuisto vuonna 2000. Kansallispuiston pinta-alasta eri lähteet antavat hyvin erilaisia arvoja: 77,425 tai 1280,4426 neliökilometriä. Varsinaista kansallispuistoa ympäröi Nature 2000:n lintudirektiivin mukainen suojelualue. == Lähteet == ==Aiheesta muualla== *Ceahlău National Park (outdooractive.com) *Webcam / Ceahlău Massif (outdooractive.com) Luokka:Romanian kansallispuistot
Alex Merisuo

Matti Aleksanteri (Alex) Merisuo (7. syyskuuta 1883 Ilmajoki – 8. syyskuuta 1928 Tampere) oli suomalainen Tampereella vaikuttanut polkupyörä- ja urheiluliikkeen omistaja ja näyttelijä.Alex Merisuo, Aamulehti, 09.09.1928, nro 247, s. 6, Kansalliskirjaston digitaaliset aineistotKuolinilmoitus, Aamulehti, 09.09.1928, nro 247, s. 2, Kansalliskirjaston digitaaliset aineistot Merisuo muutti jo nuorena Ilmajoelta Vaasaan ja palveli siellä eri polkupyörä- ja urheiluliikkeissä. Hän muutti 1890-luvun lopulla Tampereelle ja oli työssä pitkään ensin K. E. Merilän polkupyöräliikkeessä ja sitten Oy Aatran Konekaupassa. Merisuo perusti vuonna 1916 oman polkupyörä- ja urheiluliikkeen yhdessä johtaja Heikki Jokisen kanssa. Heidän Hämeenkatu 4:ssä sijainnut liikkeensä Hämeen Urheilu-Keskus Oy (aikaisemmin Alex Merisuo & Kumpp. Oy) nousi Tampereen merkittävimmäksi alan liikkeeksi. Merisuo toimi liikkeessä teknillisenä johtajana, joskin viimeisinä vuosina sairaus rajoitti hänen osallistumistaan liikkeen johtoon.Tamperelaisia kauppahuoneita IV, Aamulehti, 20.12.1922, nro 295, s. 5, Kansalliskirjaston digitaaliset aineistot Merisuo toimi nuorempana näyttelijänä Tampereen Työväen Teatterissa ja hän kuului myös Voimistelu- ja urheiluseura Pyrintöön. Merisuo kuoli 45-vuotiaana syyskuussa 1928 Tampereella. == Lähteet == == Aiheesta muualla == * Alex Merisuo & Kumpp. Oy:n digitoituja pienpainatteita Kansalliskirjastossa * Hämeen Urheilukeskuksen digitoituja pienpainatteita Kansalliskirjastossa Luokka:Suomalaiset kauppiaat Luokka:Suomalaiset teatterinäyttelijät Luokka:Vuonna 1883 syntyneet Luokka:Vuonna 1928 kuolleet
Ride (Loreenin albumi)

Ride on Loreenin marraskuussa 2017 julkaistu toinen studioalbumi. == Kappaleet == ==Lähteet== Luokka:Ruotsalaiset indie rock -albumit Luokka:Ruotsalaiset pop rock -albumit Luokka:Vuoden 2017 albumit